Slavnica

Slavnica je obec na Slovensku v okrese Ilava.

Voľby starostu v obci Slavnica (okres Ilava) sa budú musieť zopakovať. Najvyšší správny súd SR totiž voľby vykonané 29. októbra 2022 vo svojom rozhodnutí označil za neplatné. Dôvodom bolo porušenie základného princípu volieb, ktorým je tajné hlasovanie.

Nové voľby sa budú konať pravdepodobne na jeseň tohto roka (2023).

Polohopis 
Obec leží v Považskom podolí, v podcelku Ilavská kotlina, na pravej nive Váhu v nadmorskej výške  Cez Slavnicu preteká Košariský potok. Obec sa rozkladá vpravo od cesty II/507 z Nemšovej do Pruského, 8 km západne od Ilavy (vzdušnou čiarou len 3,5 km). Súčasťou obce sú miestne časti Podhorie a Tlstá Hora.

Dejiny 
Slavnica sa prvýkrát písomne spomína v roku 1379, bola majetkom viacerých zemianskych rodín. Miestna baroková kaplnka pochádza z 18. storočia. V obci stoja dve chránené lipy malolisté vysoké 23 m, resp. 28 m a s obvodom kmeňa 327 cm, resp. 510 cm.

Obyvateľstvo 
Etnické zloženie:
V obci tvoria väčšinu obyvateľstva Slováci (99,53 %). Malú menšinu tvoria príslušníci českej národnosti (0,35 %).

Náboženské zloženie:
V obci žijú prevažne príslušníci rímskokatolíckej cirkvi (96,95 %). Bez vyznania je iba 1,06 % obyvateľov a evanjelikov je len 0,82 %.

Pamiatky 
V obci je niekoľko kaplniek. Medzi najznámejšie pamiatky však patrí jednoloďový románsky kostol v Pomínovci (11. - 12. st.). Ide o unikátne dielo, pretože na Slovensku sú iba tri takéto kostolíky. Od roku 1965 je kultúrnou pamiatkou. Koncom leta sa k nej koná cyklistická púť.

Referencie

Externé odkazy 
  Stránka obce

 
Obce okresu Ilava
Sídla na Váhu